REGULAMENTUL (CE) NR. 613/2007 AL COMISIEI
din 1 iunie 2007
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolele 19 și 20,
întrucât:
(1)
Prin avizul din 3 mai 2007, președinția sistemului de certificare pentru Procesul Kimberley a decis să includă Liberia pe lista participanților începând cu 4 mai 2007.
(2)
Anexa II trebuie modificată în consecință. Modificarea la anexa II nu aduce atingere normelor specifice ale Regulamentului (CE) nr. 234/2004 al Consiliului din 10 februarie 2004 de impunere a unor măsuri restrictive împotriva Liberiei și de abrogare a Regulamentului (CE) nr. 1030/2003 (2).
(3)
Germania a informat Comisia despre modificarea datelor cu privire la autoritățile sale comunitare.
(4)
Anexa III trebuie modificată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2368/2002 se înlocuiește cu textul anexei I la prezentul regulament.
Articolul 2
Anexa III la Regulamentul (CE) nr. 2368/2002 se înlocuiește cu textul anexei II la prezentul regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la data de 4 mai 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 iunie 2007.